als_Latn dik_Latn sag_Latn
Ndotja e ajrit
Ndotja e ajrit është ndotja e atmosferës, domethënë shtimi i substancave (ndotës) në atmosferë që në kushte normale nuk do të ekzistonin. Në kohët moderne, ndotja është shpesh një rezultat i aktivitetit njerëzor. Ndotja e ajrit nga njeriu është shkaktuar kryesisht nga tre aktiviteteve të tij, industrisë, transportit dhe urbanizimit. Në një qytet tipik, industria është përgjegjëse për 50% të ndotjes së ajrit, transporti 35%, ndërsa urbanizimi 15%.
Statistikat dhe rreziqet[redakto | redakto tekstin burimor]
Njeriu eshte pjese perberese e natyres.Organizata Botërore e Shëndetësisë deklaron se 2,4 milion persona vdesin çdo vit nga shkaqe të lidhura në mënyrë direkte me ndotjen e ajrit, 1,5 milion nga këto vdekje i atribuohet ndotjes së ajrit në vende të mbylluar, që zakonisht njihen si vendet me ajër të pastër. Gjatë një viti ka më tepër vdekje nga ndotja e ajrit se sa nga aksidentet automobilistike. 310.000 Evropianë vdesin çdo vit nga ndotja e ajrit. Agjencia e Mbrojtjes së Mjedisit në ShBA deklaron se nëse miratohen ndryshimet e propozuara nga vetë ajo në karburantet e makinave do të ketë 12.000 vdekje të parakohshme më pak, 15.000 infrakte më pak, 6.000 vizita në dhomën e emergjencave nga fëmijë ma astmë, 8.900 shtrime në spital për problem me frymëmarrjen ose aparatin frymëmarrës çdo vit.problemi i ndotjes po behet faktor limitues per zhvillimin e metejme te njerzimit.
Disa nga sëmundjet e lidhura me ajrin e ndotur janë :
- Kanceri
- Sëmundje zemre dhe rreziku per atak
- Sëmundje mushkërie si cirroza dhe Emfizema
- Astma
- Pneumonia dhe komplikacionet e saj
- Bronkiti dhe pneumonia
- Alergji të lidhura me aparatin respirator
- Dhimbje koke dhe migrenë te vazhdueshme
als_Latn als_Latn als_Latn als_Latn als_Latn als_Latn als_Latn als_Latn lvs_Latn als_Latn als_Latn als_Latn als_Latn